Toni Firmansyah

Toni Firmansyah, S.Farm, Apt. () adolah saurang pangusaha Indonesia jo aktivis Muhammadiyah. Inyo marupoan pandiri sekaligus Direktur Utama PT SR12 Herbal Perkasa jo CEO CMM Group. Parusahaannyo bergerak di bidang manufaktur dan panjualan produk herbal sarato parawatan kulit dengan 80.000 mitra pemasaran. Di Muhammadiyah, inyo dipacayo sabagai Ketua Lembaga Pengembangan UMKM PP Muhammadiyah periode 2022–2027.

 Kahidupan awal 
Lahia di Tapan pado 19 Agustus 1987, Toni Firmansyah marupoan anak katigo dari limo adiak-kakak buah parkawinan Jafri (ayah) jo Welmiati (ibu) asal Pesisir Selatan. Ayahnyo basuku Malayu dari Nagari Air Haji, sadangkan mandehnyo basuku Caniago dari Nagari Tapan. Kaduo urangtuanyo mambuka kadai di Pasar Tapan. Kakak paliang tuonyo, Rudi Hariyansyah, adolah Wakil Bupati Pesisir Selatan (2021–2023), sadangkan kakak di atehnyo, Irwan, manjadi anggota DPRD Pesisir Selatan periode 2019–2024.

 Aktivis sosial 
jmpl|Toni Firmansyah kini duduak di pengurus pusat Muhammadiyah 
Salain berbisnis, Toni Firmansyah aktif di Persyarikatan Muhammadiyah. Kaluarganyo adolah pangikuik Muhammadiyah. Sajak 2015, Toni alah aktif di Majelis Ekonomi PP Muhammadiyah. Sasudah Muktamar Muhammadiyah di Solo (2022), inyo dipacayo sabagai Ketua Lembaga Pengembangan UMKM Pimpinan Pusat (PP) Muhammadiyah periode 2022–2003. Di antaro pimpinan majelis dan lembaga di lingkungan PP Muhammadiyah periode ini, Toni adolah nan paliang mudo.

 Kahidupan pribadi 
Toni Firmansyah manikah jo Asrianty Salam nan barasa dari Salatiga, Jawa Tengah. Sang istri marupoan Sarjana Farmasi nan ikuik mambantunya mangelola CMM Group. Pasangan iko dikaruniai tigo anak, yaitu Ashiila Rahma Najla (Cila), Maryam Haura Adzkia, jo Muhammad Abdul Malik.

 Rujuakan 

Kategori:Pengusaha Indonesia
Kategori:Saudagar Minangkabau
Kategori:Tokoh dari Pesisir Selatan